钦定古今图书集成/理学汇编/文学典/第094卷 > 王绅
## 钦定古今图书集成/理学汇编/文学典/第094卷 > 王绅

按《列朝诗集》：绅字仲缙，待制公之子。待制公死节时，
年才十三，从宋太史学。太史奇之，曰：“待制有子。”名其
斋曰“继志。”洪武辛未，应蜀王聘，为成都府文学。自蜀
之滇，访求待制遗殖，作《滇阳痛哭记》。戊寅，建文君即
位，用荐者召拜国子博士，入史馆，纂修《高皇帝实录》。
庚辰，卒于官。子稌，方正，学之门人，以文行著。